A Bizottság 90/2/EGK határozata
(1989. december 14.)
a Közösségben található felszíni édesvíz minőségére vonatkozó közös információcsere-eljárás létrehozásáról szóló 1977. december 12-i 77/795/EGK tanácsi határozat I. mellékletének módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Gazdasági Közösséget létrehozó szerződésre,
tekintettel a legutóbb a 86/574/EGK határozattal [1] módosított, a Közösségben található felszíni édesvíz minőségére vonatkozó közös információcsere-eljárás létrehozásáról szóló, 77/795/EGK tanácsi határozatra [2], és különösen annak 5. cikkének (1) bekezdésére,
mivel Franciaországtól, Olaszországtól, Portugáliától és a Német Szövetségi Köztársaságtól kérés érkezett a tanácsi határozat I. mellékletének módosítására vonatkozóan;
mivel a Bizottság megállapította, hogy e módosítások a 77/795/EGK határozat 5. cikke (2) bekezdése követelményeinek eleget tesznek,
ELFOGADTA EZT A HATÁROZATOT:
1. cikk
A 77/795/EGK tanácsi határozat I. melléklete az e határozat mellékletében felsorolt mintavételi- vagy mérőállomások tekintetében módosul.
2. cikk
Ennek a határozatnak a tagállamok a címzettjei.
Kelt Brüsszelben, 1989. december 14-én.